Wen kaartjies en klankbaan van ‘Die Gelofte’Die akteurs van ‘Die Gelofte’ is weer op die planke. (Foto: AfriForum Teater/Facebook) Vyf gelukkige Maroela Media-lesers staan die kans om nie net ’n dubbelstel kaartjies vir Die Gelofte los te slaan nie, maar ook ’n eksemplaar van dié gewilde musiekspel se klankbaan. “Ons is nie daarop uit om net ’n vertoning aan mense te gee nie. Ons bied ’n ervaring. Sou jy in die bevoorregte posisie wees om deel van die gehoor te wees, sal jy jouself binne-in die laer van hierdie Voortrekkers bevind,” het Jannes Erasmus, die skrywer en regisseur van die produksie vroeër aan Maroela Media vertel. Die musiekspel se musiek is deur Johan Vorster en Jacomien de Wet geskryf, wat albei ook op die verhoog te sien is. Die res van die groep akteurs sluit die gewilde sangeres Bernice West en geliefde aanbieder en aktrise Nadia Beukes in. Die derde speelvlak van die uiters suksesvolle produksie kom dié week tot ’n einde, en mense moet dus spring indien hulle nog nie deel van die spreekwoordelike laer geword het nie. Die Gelofte kuier tot en met Sondag op die AfriForum Teater se verhoog en kaartjies daarvoor kan hier aangeskaf word. Wen! Vul die kompetisievorm hieronder in om die kans te staan om ’n stel dubbelkaartjies vir Die Gelofte asook ’n eksemplaar van die musiekspel se klankbaan los te slaan. Die sluitingsdatum vir die kompetisie is Woensdag 21 September om 23:45. Die kompetisie het gesluit. Bepalings en voorwaardes